text: [{"text_idx": "#000003", "text": "- Vi\u00f0 h\u00f8llini, sum vit eisini kunnu ro\u0301pa eitt borgarahu\u0301s, fa\u0301a kaldbaksfo\u0301lk ny\u0301ggjar og ho\u0301skandi umst\u00f8\u00f0ur til alskyns endama\u0301l, bygdini at frama. Umframt at vera i\u0301tro\u0301ttah\u00f8ll ver\u00f0ur eisini m\u00f8guligt at hava st\u00f8rri og sm\u00e6rri felagstilt\u00f8k, seg\u00f0i He\u00f0in Mortensen, borgarstjo\u0301ri, ta\u0301 reisigildi var\u00f0 hildi\u00f0 seinnapartin."}, {"text_idx": "#000005", "text": "- Go\u0301\u00f0an dag \u00f8ll somul og v\u00e6lkomin til reisigildi her i\u0301 Kaldbak, nu\u0301 fl\u00f8ggini veittra fyri ny\u0301ggju h\u00f8llini i\u0301 bygdini, sum nu\u0301 er reist."}, {"text_idx": "#000006", "text": "- Ynski\u00f0 um h\u00f8ll i\u0301 Kaldbak man vera li\u0301ka gamalt, kanska eldri, enn kommunusamanleggingin millum Kaldbak og Havnina."}, {"text_idx": "#000007", "text": "- No\u0301gv menning hevur to\u0301 eisini veri\u00f0 i\u0301 bygdini hesi a\u0301r, men hetta eina ma\u0301li\u00f0 \u2013 h\u00f8llin vi\u00f0 ymsum hentleikum og m\u00f8guleikum til felagsli\u0301v i\u0301 bygdini, hevur ligi\u00f0 a\u0301 la\u0301ni."}, {"text_idx": "#000009", "text": "- Og nu\u0301 n\u00e6rkast av a\u0301lvara, so at vit n\u00e6sta summar kunnu taka bygningin i\u0301 ny\u0301tslu."}, {"text_idx": "#000010", "text": "- Flestu bygdirnar i\u0301 kommununi hava okkurt slag av bygdarhu\u0301si ella felagsh\u00f8li, sum fo\u0301lki\u00f0 sta\u00f0num hava bru\u0301kt til alskyns h\u00f8vi. I\u0301 Kaldbak hava sku\u0301lin, kirkjan og Nazareth veri\u00f0 karmar um felagsli\u0301v, men ikki til beinlei\u00f0is til i\u0301tro\u0301tt ella st\u00f8rri veitslur og samkomur."}, {"text_idx": "#000011", "text": "- Vi\u00f0 h\u00f8llini, sum vit eisini kunnu ro\u0301pa eitt borgarahu\u0301s, fa\u0301a kaldbaksfo\u0301lk ny\u0301ggjar og ho\u0301skandi umst\u00f8\u00f0ur til alskyns endama\u0301l, bygdini at frama. Umframt at vera i\u0301tro\u0301ttah\u00f8ll ver\u00f0ur eisini m\u00f8guligt at hava st\u00f8rri og sm\u00e6rri felagstilt\u00f8k."}, {"text_idx": "#000012", "text": "- H\u00f8llin er skamt fra\u0301 sku\u0301lanum, og \u00e6tlanin er eisini at byggja ny\u0301ggjan fri\u0301ti\u0301\u00f0arsku\u0301la og ungdo\u0301msklubb vi\u00f0 si\u0301\u00f0una av h\u00f8llini og sku\u0301lanum, so hetta alt kann ver\u00f0a savna\u00f0 a\u0301 einum sta\u00f0, her fo\u0301tbo\u0301ltsv\u00f8llurin eisini er. Eisini b\u00f8rnini i\u0301 barnagar\u00f0inum fara at fa\u0301a a\u0301go\u0301\u00f0an av h\u00f8llini."}, {"text_idx": "#000013", "text": "- Aftrat h\u00f8llini eru umkl\u00e6\u00f0ingarru\u0301m vi\u00f0 tilsamans 8 bru\u0301sum, og ein annr\u00e6ttark\u00f8kur, har til ber at ko\u0301ka ein kaffimunn og annars at savnast til pra\u0301t, ja, eitt li\u0301ti\u00f0 undirhu\u0301s ella eldratilhald kundi ta\u00f0 saktans veri\u00f0."}, {"text_idx": "#000014", "text": "- H\u00f8llin er sja\u0301lvandi eisini eitt i\u0301tro\u0301ttahu\u0301s. Her ber til hja\u0301 teimum ungu at royna seg, men eisini kann ta\u00f0 ver\u00f0a eldrafimleikur og heilsuvenjingar hja\u0301 ungum og gomlum, kvinnum og monnum."}, {"text_idx": "#000015", "text": "- Sja\u0301lv h\u00f8llin er umlei\u00f0 230 fermetrar og vi\u00f0 hja\u0301ru\u0301mum er bygningurin tilsamans 512 m2. Go\u0301lvi\u00f0 ver\u00f0ur u\u0301tgj\u00f8rd og strika\u00f0 b\u00e6\u00f0i til flogbo\u0301lt, hondbo\u0301lt, kurvabo\u0301lt og badminton."}, {"text_idx": "#000016", "text": "- I\u0301 h\u00f8llini kunnu sita umlei\u00f0 200 fo\u0301lk til veitsluhald. Og man ikki fara at ver\u00f0a so, at borgarafundir i\u0301 Kaldbak, sum ofta eru li\u0301vligir, fara at ver\u00f0a hildnir her, ta\u00f0 v\u00e6nti eg."}, {"text_idx": "#000017", "text": "- Fyri okkum a\u0301 Vaglinum hevur havt sto\u0301ran ty\u0301dning, at byggingin er i\u0301 go\u0301\u00f0um lokalum hondum. Sta\u00f0bundna nevndin og a\u0301huga\u00f0i kaldbaksfo\u0301lk annars hava ra\u0301\u00f0givi\u00f0 og sett ynski fram, hvussu h\u00f8llin skal virka."}, {"text_idx": "#000020", "text": "- Go\u0301\u00f0u tit \u00f8ll. Eitt reisigildi er eitt vegamo\u0301t i\u0301 byggingini, har bygningurin hevur fingi\u00f0 skap. Nu\u0301 gle\u00f0a vit okkum til, at byggingin ver\u00f0ur li\u00f0ug. Bygningurin er sjo\u0301nligur, ta\u0301 vit koyra hinumegin fj\u00f8r\u00f0in, og liggur v\u00e6l i\u0301 lendinum, og ta\u0301 i\u00f0 fri\u0301ti\u0301\u00f0arsku\u0301lin ver\u00f0ur bygdur, ver\u00f0ur hetta \u00f8ki\u00f0 at rokna sum mi\u00f0sta\u00f0urin i\u0301 bygdini."}, {"text_idx": "#000021", "text": "- Eg fari her at takka tykkum \u00f8llum, sum komin eru her i\u0301 dag, og \u00f8llum tykkum, sum vi\u00f0 dugnaskapi byggja og standa fyri byggingini. Eg skal by\u0301ra\u0301\u00f0sins vegna ynskja tykkum bestu eydnu vi\u00f0 arbei\u00f0inum vi\u0301\u00f0ari, og at gangast ma\u0301 tykkum \u00f8llum v\u00e6l."}, {"text_idx": "#000029", "text": "4 u\u0301tro\u0301\u00f0rarba\u0301tar selja a\u0301 Fiskamarkna\u00f0inum"}]